《庭前香橼花日遇雨口占二首》
明代·彭年

林径无人尽日闲，幽禽时弄语关关。
胡床坐对斜阳影，咏得禽言一破颜。
雨压乔柯覆短檐，绿阴深处枕书眠。
繁花十日风吹散，犹有残英落砌鲜。

作者简介：（1505—1567）苏州府长洲人，字孔嘉，号隆池山樵。好学工书，有文名。与文徵明友善。家贫嗜酒，然除文字交外，不受升粟之馈，卒以贫困终。有《隆池山樵集》。